Յունջին

Հո Յունջին (, , ), կորեա-ամերիկացի երգչուհի, երգահան։ Նա հանդիսանում է հարավկորեական Le Sserafim գըրլ բենդի անդամը։

Վաղ կյանք և կրթություն 
Ծնվել է 2001 թվականի հոկտեմբերի 8-ին Սեուլի Գանգնամ թաղամասում, Հարավային Կորեա, սակայն մեծացել է Նյու Յորքի Նիսկայունա շրջանում, ԱՄՆ, որտեղ հանդես է եկել Ջենիֆեր Հո անունով։ Նա Նիսկայունայի ավագ դպրոցի աշակերտուհի էր՝ նախքան Hanlim Multi Art School-ի կիրառական երաժշտության բաժին տեղափոխվելը 2019 թվականի մարտի 4-ին։

Կարիերա

2018: Produce 48 
2018 թվականին նա մասնակցել է Mnet հեռուստաալիքի «Produce 48» գոյատևման նախագծին՝ After School խմբի անդամ Լի Գա-յունի հետ միասին ներկայացնելով Pledis Entertainment լեյբլը։ Նա դուրս է մնացել նախագծից մինչ շոուի եզրափակիչը՝ զբաղեցնելով 26-րդ հորիզոնականը.։

2021-ներկա։ Դեբյուտը Le Sserafim-ում և սոլո գործունեություն 
2021 թվականի օգոստոսի 24-ին հաղորդվել է, որ Յունջինը պայմանագիր է կնքել Source Music-ի հետ և տեղափոխվելու է Pledis Entertainment-ից, երկուսն էլ հանդիսանում են Hybe Labels-ի դուստր ընկերությունները։ 2022 թվականի մարտի 14-ին Source Music-ը հայտարարել է Hybe Corporation լեյբլի հետ համագործակցությամբ նոր գըրլ բենդի՝ Le Sserafim-ի դեբյուտի մասին։ 2022 թվականի ապրիլի 9-ին նա ներկայացվել է որպես խմբի վեցերորդ և եզրափակիչ անդամ։ Խումբը դեբյուտ է ունեցել 2022 թվականի մայիսի 22-ին՝ «Fearless» մինի ալբոմով։ Յունջինը մասնակցել է ալբոմի՝ «Blue Flame» երգի ստեղծման գործընթացին։ 2022 թվականի օգոստոսի 9-ին նա թողարկել է իր առաջին՝ «Raise Your Glass» սինգլը՝ նշելու Le Sserafim-ի հետ իր դեբյուտի 100-րդ օրը։ Նա նաև գրել է երեք երգ Le Sserafim-ի երկրորդ՝ «Antifragile» մինի ալբոմի համար՝ «Impurities», «No Celestial» և «Good Parts (when the quality is bad but I am)»։ Մինի ալբոմը թողարկվել է 2022 թվականի հոկտեմբերի 17-ին։

2023 թվականի հունվարի 9-ին Յունջինը թողարկել է իր երկրորդ՝ «I ≠ Doll» սինգլը։ Թրեպ բիթոփ ռոք ժանրի երգը, գրված Յունջինի կողմից, նկարագրում է նրա կյանքը որպես այդոլ, որը քննադատվում է բացառապես իր արտաքինի հիման վրա։ Անվանումը հղում է «idol» () և «doll» () բառերին։ Յունջինի կողմից պատկերազարդված երաժշտական տեսահոլովակում պատկերված է նրա անցած ճանապարհը որպես հասարակական գործչի, որը «նավարկում է այն ուշադրության և քննադատության մեջ, որը նա ստանում է»։ Rolling Stone India-ն երգը անվանել է «ուշադրության կենտրոնում մշտապես ապրելու բարդությունների և դրան հաջորդող կարծիքների սուր քննադատություն»։

Սկավառակագրություն

Սինգլներ

Որպես երգահան 
Բոլոր տեղեկությունները վերցված են Կորեական երաժշտության հեղինակային իրավունքի ասոցիացիայից (KOMCA)։

Ֆիլմագրություն

Հեռուստատեսային հաղորդումներ

Ծանոթագրություններ

Արտաքին հղումներ 
 Պաշտոնական կայք

Հարավկորեացի երգչուհիներ
Հարավկորեացի երգահաններ
Օպերային երգչուհիներ